പൊന്നാനി തവനൂര് പഴയ ദേശീയപാത റീ ടാറിങ്: കണ്ണില്പൊടിയിട്ട് പൊതുമരാമത്ത് വകുപ്പും കരാറുകാരും പൊന്നാനി: പൊന്നാനി തവനൂര് പഴയ ദേശീയപാതയുടെ ടാറിങ് വൈകുന്നതിനെതിരെ ഉദ്യോഗസ്ഥര്ക്ക് മന്ത്രിയുടെ ശകാരം ലഭിച്ചിട്ടും, റീടാറിങിനുള്ള നടപടികള് അനന്തമായി നീളുന്നു. വര്ഷങ്ങളായി പൊട്ടിപൊളിഞ്ഞ് വന് ഗര്ത്തങ്ങള് രൂപപ്പെട്ട കുഴിയില് മെറ്റല് പൊടിയിട്ട് കുഴിയടക്കുന്ന ദേശീയ പാത അധികൃതരുടെ നടപടിക്കെതിരെ പ്രതിഷേധം ശക്തം. മഴക്കാലത്തിന് മുമ്ബ് തന്നെ തകര്ന്ന റോഡുകള് പുനര്നിര്മ്മിക്കാന് സര്ക്കാര് നിര്ദേശമുണ്ടായിട്ടും, പൊന്നാനി തവനൂര് ദേശീയപാതയുടെ ടാറിങ് പ്രവൃത്തികള് വൈകുന്നതിനെത്തുടര്ന്നാണ് പൊതുമരാമത്ത് വകുപ്പ് മന്ത്രി മുഹമ്മദ് റിയാസ് ഒരാഴ്ച മുമ്ബ് പൊതുമരാമത്ത് വകുപ്പ് ഉദ്യോഗസ്ഥരെ ശകാരിച്ചത്.പൊതുമരാമത്ത് വകുപ്പിന് കൈമാറിയ പഴയ ദേശീയ പാത പുനര്നിര്മിക്കാന് കരാര് ആയെങ്കിലും, പല തവണയായി റോഡില് കുഴിയടക്കല് പ്രവൃത്തികള് മാത്രമാണ് നടക്കുന്നത്. ഇക്കാര്യം മന്ത്രിയുടെ ശ്രദ്ധയില്പ്പെടുകയും ചെയ്തു. കരാറുകാരന്റെ അനാസ്ഥ സര്ക്കാറിന് റിപ്പോര്ട്ട് നല്കാത്തതിനെത്തുടര്ന്നാണ് പൊന്നാനിയില് നടന്ന അവലോകന യോഗത്തില് പൊതുമരാമത്ത് വകുപ്പ് ഉദ്യോഗസ്ഥരെ ശകാരിച്ചത്. ഇതുമായി ബന്ധപ്പെട്ട റിപ്പോര്ട്ട് അടുത്ത ദിവസം തന്നെ ലഭിക്കണമെന്നും മന്ത്രി നിര്ദേശം നല്കിയതോടെ വീണ്ടും പഴയ തട്ടിപ്പ് പരിപാടിയുമായി കരാറുകാരന് രംഗത്തെത്തി. വര്ഷങ്ങളായി ചമ്രവട്ടം ജങ്ഷന് നരിപ്പറമ്ബ് പഴയ ദേശീയ പാതയിലാണ് നാട്ടുകാരുടെ കണ്ണില് പൊടിയിടുന്ന തട്ടിക്കൂട്ട് ഓട്ടയടക്കല് പ്രവൃത്തികള് നടക്കുന്നത്. മെറ്റല് പൊടിയും, മണ്ണുമിട്ട് അടച്ച കുഴികള് ഇപ്പോള് തന്നെ തകരുന്ന സ്ഥിതിയാണ്. ടാറിങില്ലാതെ താല്ക്കാലിക കുഴിയടക്കല് മാത്രം നടക്കുന്നത് വിപരീത ഫലമാണ് ഉണ്ടാക്കുന്നത്. കുഴികള് അടച്ച ഭാഗങ്ങളില് കൂടി വാഹനങ്ങള് കടന്ന് പോകുമ്ബോള് പെട്ടന്ന് തന്നെ തകരുന്നത് പതിവായിട്ടുണ്ട്. കുഴികളിലിട്ട മെറ്റലും, മണലും ഇളകി കുഴികള് പൂര്വ്വ സ്ഥിതിയിലാവുകയും, മണല് പരന്നൊഴുകുകയും ചെയ്തതോടെ ഗതാഗതം ഇരട്ടി ദുരിതമായിരിക്കുകയാണ്.നേരത്തെ റോഡിലെ കുഴികളില് വീണ് നിരവധി പേര്ക്ക് പരിക്കേറ്റിരുന്നു. കഴിഞ്ഞ വര്ഷവും, അറ്റകുറ്റപണികള് നടത്തിയെങ്കിലും, മഴയെത്തിയതോടെ റോഡ് വീണ്ടും തരുകയായിരുന്നു. ടാറിങ് നടത്താതെ ഓട്ട അടച്ച് കൊണ്ടിരിക്കുന്ന സമീപനംമാത്രമാണ് നടന്നുകൊണ്ടിരിക്കുന്നതെന്നും, പൊതുമരാമത്ത് വകുപ്പ്, കരാറുകാരന് എന്നിവര്ക്കെതിരെ നടപടി എടുക്കണമെന്നും തവനൂര് റോഡ് അടിയന്തിരമായി ടാറിങ് ചെയ്യണമെന്നും പി.ഡി.പി മുനിസിപ്പല് കമ്മിറ്റി യോഗം ആവശ്യപ്പെട്ടു. യോഗത്തില് ഇസ്മായില് പുതുപൊന്നാനി അധ്യക്ഷത വഹിച്ചു. പൊന്നാനിമണ്ഡലം സെക്രട്ടറി എം. എ അഹമ്മദ് കബീര് ഉദ്ഘാടനം ചെയ്തു. അശ്റഫ് പൊന്നാനി, ഫൈസല് ആഫ്രിക്ക, കോയ, അബ്ദുറഹ്മാന് പുതുപൊന്നാനി, ടി.വി. കുഞ്ഞി മുഹമ്മദ് പ്രസംഗിച്ചു.